CELEX: 62014CN0500
Language: hr
Date: 2014-11-10 00:00:00
Title: Predmet C-500/14: Zahtjev za prethodnu odluku koji je 10. studenog 2014. uputio Tribunale ordinario di Torino (Italija) – Ford Motor Company protiv Wheeltrims srl

9.2.2015   
            
            
               HR
            
            
               Službeni list Europske unije
            
            
               C 46/22
            
         Zahtjev za prethodnu odluku koji je 10. studenog 2014. uputio Tribunale ordinario di Torino (Italija) – Ford Motor Company protiv Wheeltrims srl
   (Predmet C-500/14)
   (2015/C 046/28)
   Jezik postupka: talijanski
   
      Sud koji je uputio zahtjev
   
   Tribunale ordinario di Torino
   
      Stranke glavnog postupka
   
   
      Tužitelj: Ford Motor Company
   
      Tuženik: Wheeltrims srl
   
      Prethodna pitanja
   
   
               1.
            
            
               Je li u skladu s pravom Zajednice primjena članka 14. Direktive 98/71 (1) i članka 110. Uredbe EZ 6/2002 (2) prema kojoj te norme daju proizvođačima zamjenskih dijelova i opreme pravo korištenja žigova koji su registrirani od strane trećih osoba kako bi omogućili krajnjem stjecatelju izvornu estetsku obnovu složenog proizvoda i u slučaju kada nositelj prava žiga primjenjuje predmetni razlikovni znak na zamjenskom dijelu ili opremi čija je namjena da bude ugrađena u složeni proizvod tako da bude vidljiv na njenoj vanjštini i da time pridonosi vanjskom izgledu složenog proizvoda.
            
         
               2.
            
            
               Treba li klauzulu o popravku iz članka 14. Direktive 98/71 i članka 110. Uredbe EZ 6/2002 tumačiti tako da predstavlja subjektivno pravo trećih osoba proizvođača zamjenskih dijelova i opreme te uključuje li takvo subjektivno pravo i pravo tih trećih osoba da koriste žig kojeg je registrirao drugi na zamjenskim dijelovima i opremi, uz isključenje primjene normi iz Uredbe 207/09 (3) i Direktive EEZ 89/104 (4), i u slučaju kada nositelj prava žiga primjenjuje predmetni razlikovni znak na zamjenskom dijelu ili opremi čija je namjena da bude ugrađena u složeni proizvod tako da bude vidljiv na njenoj vanjštini i da time pridonosi vanjskom izgledu složenog proizvoda.
            
         
      (1)  Direktiva 98/71/EZ Europskog parlamenta i Vijeća od 13. listopada 1998. o pravnoj zaštiti dizajna (SL L 289, str. 28.) (SL, posebno izdanje na hrvatskom jeziku, poglavlje 13., svezak 44., str. 49.).
   
      (2)  Uredba Vijeća (EZ) br. 6/2002 od 12. prosinca 2001. o dizajnu Zajednice (SL L 3, str. 1.) (SL, posebno izdanje na hrvatskom jeziku, poglavlje 13., svezak 24., str. 45.).
   
      (3)  Uredba Vijeća (EZ) br. 207/2009 od 26. veljače 2009. o žigu Zajednice (SL L 78, str. 1.) (SL, posebno izdanje na hrvatskom jeziku, poglavlje 17., svezak 1., str. 226.).
   
      (4)  Prva direktiva Vijeća 89/104/EEZ od 21. prosinca 1988 o usklađivanju zakonodavstava država članica o žigovima (SL L 40, str. 1.). [neslužbeni prijevod]